пародии за Щастие
- Ало, агенцията за запознанства ли е?
- Да, господине. Слушам Ви.
- Ами търся си партньорка с цел брак. Годинките си напреднаха, пък така и не успях да се задомя.
- Не се притеснявайте, господине! Няма пределна възраст за човешкото щастие! Но най-напред разкажете ми нещо за себе си! Като начало как се казвате?
- Иван Иванов.
- Такааа... Записвам: "Иван Иванов". На колко години сте в момента?
- На сто и двадесет.
- Такааа... Записвам: "На сто и два..." МОЛЯ?! Прощавайте много, но защо решихте да сключите брак на такава възраст?
- Ами, наскоро четох някаква статия в един вестник. Та там пишеше, че женените мъже живеят по-дълго от ергените.